CELEX: 62021TN0788
Language: da
Date: 2021-12-21 00:00:00
Title: Sag T-788/21: Sag anlagt den 21. december 2021 — TDK Foil Italy mod Kommissionen

21.2.2022   
            
            
               DA
            
            
               Den Europæiske Unions Tidende
            
            
               C 84/43
            
         
      Sag anlagt den 21. december 2021 — TDK Foil Italy mod Kommissionen
      (Sag T-788/21)
      (2022/C 84/61)
      Processprog: engelsk
      
         Parter
      
      
         Sagsøger: TDK Foil Italy SpA (Rozzano, Italien) (ved advokaterne F. Di Gianni, A. Scalini og G. Pregno)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesforordning (EU) 2021/1784 (1) af 8. oktober 2021 om indførelse af en endelig antidumpingtold på importen af fladvalsede aluminiumsprodukter med oprindelse i Folkerepublikken Kina annulleres, for så vidt som den lader anvendelsesområdet for antidumpingtolden omfatte råfolie af aluminium til brug ved fremstilling af højspændingsanodefolie og folie til forsegling (»tab foil«) til elektrolytkondensatorer med aluminiumplade.
               
            
                  —
               
               
                  Subsidiært annulleres Kommissionens gennemførelsesforordning (EU) 2021/1784 af 8. oktober 2021 om indførelse af en endelig antidumpingtold på importen af fladvalsede aluminiumsprodukter med oprindelse i Folkerepublikken Kina, for så vidt som den ulovligt lader aluminiumsfolie af høj renhed være omfattet af anvendelsesområdet for antidumpingtolden.
               
            
                  —
               
               
                  Kommissionen tilpligtes under alle omstændigheder til at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende, hvorefter Kommissionen ved at inkludere aluminiumsfolie af høj renhed i anvendelsesområdet for foranstaltningerne begik en åbenbar skønsfejl ved vurderingen af beviserne fremlagt under undersøgelsen og tilsidesatte proportionalitetsprincippet. Sagsøgeren har navnlig gjort gældende, at der er solide beviser for, at aluminiumsfolie af høj renhed ikke fremstilles i EU.
               
            
                  2.
               
               
                  Andet anbringende, hvorefter den anfægtede forordning indebærer en tilsidesættelse af grundforordningens artikel 1, stk. 1, for så vidt som den anvendte antidumpingtold på indførsel af en vare, som ikke kunne have forvoldt EU-erhvervsgrenen skade, og for så vidt som der ikke foreligger nogen interesse for Unionen.
               
            
         (1)  EUT 2021, L 359, s. 6